Notum sit omnibus sanctæ Dei æcclesiæ fidelibus christianis, quod Joslenus et uxor ejus Hodierna, et filius ejus Bernardus, dederunt Deo et sanctis apostolis ejus Petro et Paulo, ad locum Cluniacum, pro redemptione animarum suarum et omnium parentum suorum, tres mansos, duos apud Kissei, unum apud Campaniacum. Hanc donationem annuit et confirmavit frater ejusdem Josleni Rotbertus, in capitulo apud Cluniacum.